اسلوونیادادون کئچیریلن پرزیدنتلیک سئچیمی‌نین ایکینجی توروندا، پرزیدنت بوروت پاهور، سس‌لرین اکثریتینی آلا‌راق یئنی‌دن سئچیلیب.
اسلوونیا دولت سئچیم کومیسیونوندا (دوک) ائدیلن آچیقلامادا، سس‌لرین یوزده 99.98لیک حیسه‌سی‌نین ساییلدیغی قید ائدیله‌رک، ایکینجی تورا قالان ایکی نامیزددن پاهور سس‌لرین یوزده 52.94ونو آلا‌راق، اوزده 50لیک باراژی کئچدیگی و ایکینجی دفعه پرزیدنت سئچیلدیگی ایفاده ائدیلیب.
رسمی اولمایان ایلکین نتیجه‌لره گؤره، دیگر نامیزد کامنیک بلدیه باشقانی مارژان سارج‌ین سس نیسبتی ایسه یوزده 47.06دا قالدی.
سئچیم‌لرده، نیظامنامه 1 میلیون 716 مین 39 سئچیجی‌نین فایز 41.74و صاندیغا گئده‌رک سس وئردی.
پاهور، باشکند لیوبلیانادا ائتدیگی آچیقلامادا، اؤزو اوچون سس وئرن هر کسه تشککور ائده‌رک،
بوتون" اسلوونیا خالقینی تمثیل ائدیب، اونلارین سسی‌نین ائشیدیلمه‌سی اوچون الیم‌دن گله‌نی ائده‌جه‌یم سؤز وئریرم". دئدی.
گئریده قالان 5 ایلین ایشیغیندا قارشی‌داکی دؤورده ده بؤلگه‌ده باغلاییجی پروژه‌لره دقت یئتیرجگینی بیل‌دیرن پاهور، اسلوونیا سیاستینه یاردیمچی اولماق اوچون حاضیر اولاجاغینی قید ائدیب.
سارج ده، پرزیدنت‌لیگه یئنی‌دن سئچیلن پاهورو تبریک ائدیب.
موستقیل‌لیگینه 1991ده قوووشان اسلوونیادا پرزیدنت سئچیم‌لری 5 ایلدن بیر کئچیریلیر.
